ddrg/super_eurlex huggingface dataset:
Zbiranje podatkov Komisija lahko v mejah in pod pogoji, ki jih Svet določi v skladu z določbami te pogodbe, zbira informacije in izvaja preverjanje, potrebno za opravljanje nalog, ki so ji bile zaupane. (Člen 284 Pogodbe)

Cilji Zadevnim institucijam, organom, uradom in Agencijam Skupnosti ter njenim državam članicam pri izvajanju prava Skupnosti zagotoviti pomoč in strokovno znanje o temeljnih pravicah v podporo polnemu spoštovanju temeljnih pravic pri sprejemanju ukrepov ali oblikovanju poteka dejavnosti v okviru njihovih pristojnosti.

Naloge — Zbirati, analizirati in razširjati pomembne, objektivne, zanesljive in primerljive informacije, vključno z rezultati raziskav in spremljanja, ki so ji jih sporočile države članice, institucije Unije ter organi, uradi in agencije Skupnosti in Unije, raziskovalni centri, nacionalni organi, nevladne organizacije, tretje države in mednarodne organizacije, zlasti pa pristojni organi Sveta Evrope. — Razvijati metode za izboljšanje primerljivosti, objektivnosti in zanesljivosti podatkov na evropski ravni. — Izvajati znanstvene raziskave in študije, sodelovati pri njih ali jih spodbujati, tudi na zahtevo Evropskega parlamenta, Sveta ali Komisije, kadar je to primerno in združljivo s prednostnimi nalogami in letnim programom dela. — Na lastno pobudo ali na zahtevo Evropskega parlamenta, Sveta ali Komisije za institucije Unije in države članice objavljati zaključke o določenih tematskih področjih pri izvajanju prava Skupnosti. — Objaviti letno poročilo o vprašanjih s področja temeljnih pravic, ki sodijo v področja dejavnosti Agencije, in tematska poročila ter letno poročilo o svojih dejavnostih. — Razvijati komunikacijsko strategijo in spodbujati dialog s civilno družbo, da bi povečala zavest javnosti o temeljnih pravicah.

1. Upravni odbor Sestava Po ena neodvisna oseba, ki jo imenuje vsaka država članica, ena neodvisna oseba, ki jo imenuje Svet Evrope, in dva predstavnika Komisije. Naloge — Sprejetje programa dela in splošnega letnega poročila. — Sprejetje končnega proračuna in kadrovskega načrta. — Podati mnenje o končnih računovodskih izkazih. 2. Izvršilni odbor Sestava — Predsednik in namestnik predsednika upravnega odbora, — oseba, ki jo v upravni odbor imenuje Svet Evrope, se lahko udeležuje sej izvršilnega odbora, — en predstavnik Komisije, — dva druga člana upravnega odbora. 3. Direktor Ko svoji mnenji podata Evropski parlament in Svet, ga imenuje upravni odbor na predlog Komisije. 4. Zunanja revizija Evropsko računsko sodišče. 5. Notranja kontrola Služba Komisije za notranjo revizijo. 6. Organ za razrešnico Parlament na priporočilo Sveta.

Končni proračun: 14,2 milijona EUR (9,3 milijona EUR) od tega znaša subvencija Skupnosti 98 % (100 %) Število zaposlenih 31. decembra 2007: 46 (37) delovnih mest v kadrovskem načrtu, Od tega zasedenih: 34 (35) +11 (10) drugih uslužbencev (pogodbeni uslužbenci, dodeljeni nacionalni izvedenci, zaposleni preko agencij za zaposlovanje) Skupno število zaposlenih: 57 (47) Ti opravljajo naslednje naloge: operativne: 31 (28) upravne: 21 (15) razne: 5 (4)
5.

Sodišče je revizijo opravilo v skladu z mednarodnimi standardi revidiranja in etičnima kodeksoma MZRS in ISSAI (3), v kolikor so ti uporabni v kontekstu Evropske skupnosti. Revizija je bila načrtovana in opravljena zato, da se pridobi razumno zagotovilo o zanesljivosti računovodskih izkazov ter o zakonitosti in pravilnosti z njimi povezanih transakcij.
Prost pretok blaga Prepovedi in omejitve, utemeljene z varstvom industrijske in poslovne lastnine, ne smejo biti sredstvo za samovoljno diskriminacijo ali prikrito omejevanje trgovine med državami članicami. (Iz člena 30 Pogodbe) Omejitve svobode opravljanja storitev v Skupnosti se prepovejo za državljane držav članic, ki imajo sedež v eni od držav članic Skupnosti, vendar ne v državi osebe, ki so ji storitve namenjene. (Iz člena 49 Pogodbe)

Cilji — Izvajanje zakonodaje Skupnosti v zvezi z blagovnimi znamkami in modeli, kar daje podjetjem pravico do enotnega varstva na celotnem območju Evropske unije.

Naloge — Sprejemanje in vnos prijav za registracijo. — Preverjanje pogojev za vpis v register in združljivosti z zakonodajo Skupnosti. — Poizvedbe o obstoječih blagovnih znamkah pri uradih držav članic za industrijsko lastnino. — Objava prijav. — Preučitev morebitnih ugovorov tretjih oseb. — Registracija ali zavrnitev prijav. — Preučitev zahtev za razveljavitev ali za ugotovitev ničnosti. — Obravnavanje pritožb na odločbe.

1. Upravni odbor Sestava — Po en predstavnik vsake države članice. — Predstavnik Komisije in njihovi namestniki. Naloga — Predstojniku svetuje o zadevah, za katere je pristojen Urad. — Pripravi sezname kandidatov (člen 120) za predstojnika, podpredsednike ter predsednike in člane odborov za pritožbe. 2. Predstojnik Urada — Imenuje ga Svet s seznama največ treh kandidatov, ki ga je pripravil upravni odbor. 3. Proračunski odbor Sestava — Po en predstavnik vsake države članice in predstavnik Komisije ter njihovi namestniki. Naloga — Sprejetje proračuna in finančne uredbe, podelitev razrešnice predstojniku in določitev stroškov za poročila o poizvedbi 4. Odločitve o prijavah Odločitve sprejemajo: (a) preizkuševalci; (b) oddelki za ugovore; (c) oddelek za upravljanje z znamkami in pravne zadeve; (d) oddelki za izbris; (e) odbori za pritožbe. 5. Zunanja revizija Evropsko računsko sodišče. 6. Organ za razrešnico Proračunski odbor Urada.

Končni proračun 276 milijonov EUR (212 milijonov EUR) Vključno s subvencijo Skupnosti: 0 % (0%) Število zaposlenih 31. decembra 2007 647 (675) delovnih mest v kadrovskem načrtu, število zasedenih delovnih mest: 619 (603) + 89 (72) drugih uslužbencev (pomožni uslužbenci, dodeljeni nacionalni izvedenci, lokalni uslužbenci in zaposleni prek agencij za zaposlovanje, posebni svetovalci) Skupno število zaposlenih: 708 (675)
Zagotovljeni proizvodi in storitve

Viri, ki so bili na voljo Agenciji

Predstavniki vlad držav članic so v medsebojnem soglasju sprejeli izjavo o ustanovitvi Evropske agencije za varnost omrežij in informacij. Agencija mora delovati kot merilo in vlivati zaupanje zaradi svoje neodvisnosti, kakovosti nasvetov, informacij, ki jih razširja, preglednosti svojih postopkov, metod delovanja ter vestnosti pri izvajanju dodeljenih nalog. (Sklep Sveta z dne 19. februarja 2004, sprejet na podlagi člena 251 Pogodbe).

Cilji 1. Agencija krepi sposobnost Skupnosti, držav članic in podjetij, da preprečujejo, obravnavajo in se odzivajo na probleme v zvezi z varnostjo omrežij in informacij. 2. Agencija nudi pomoč in svetuje Komisiji in državam članicam glede vprašanj, povezanih z varnostjo omrežij in informacij, ki sodijo v okvir njenih pristojnosti. 3. Agencija razvija visoko raven strokovnega znanja in ga uporablja za spodbujanje širokega sodelovanja med aktivnimi udeleženci iz javnega in zasebnega sektorja. 4. Kadar jo Komisija pozove, ji Agencija pomaga pri razvoju zakonodaje Skupnosti na področju varnosti omrežij in informacij.

Naloge Agencija: (a) zbira podatke o trenutnih in nastajajočih tveganjih, ki bi lahko vplivala na elektronska komunikacijska omrežja; (b) svetuje in pomaga Evropskemu parlamentu, Komisiji in evropskim organom ali pristojnim nacionalnim organom; (c) krepi sodelovanje med aktivnimi udeleženci na zadevnih področjih; (d) omogoča sodelovanje pri skupnih metodologijah za odzivanje na vprašanja varnosti omrežij in informacij; (e) prispeva k ozaveščanju o vprašanjih varnosti omrežij in informacij za vse uporabnike; (f) Komisiji in državam članicam pomaga pri odnosih z industrijo; (g) sledi standardom; (h) Komisiji svetuje glede raziskav na področju omrežij in informacij; (i) pospešuje dejavnosti ocenjevanja tveganj, rešitve za obvladovanje tveganj; (j) prispeva k sodelovanju s tretjimi državami.

1. Uprava 1. Sestavljajo jo po en predstavnik vsake države članice, trije predstavniki, ki jih imenuje Komisija, in trije predstavniki brez pravice do glasovanja, iz naslednjih skupin: (a) industrija informacijske in komunikacijske tehnologije; (b) skupine potrošnikov; (c) akademski strokovnjaki. 2. Člane uprave lahko nadomeščajo namestniki. 2. Izvršni direktor 1. Agencijo vodi njen izvršni direktor, ki je pri opravljanju svojih nalog neodvisen. 2. Izvršni direktor je imenovan za mandat, ki traja največ pet let. 3. Zunanja revizija Evropsko računsko sodišče. 4. Notranja revizija Notranji revizor Komisije. 5. Organ za razrešnico Parlament na priporočilo Sveta.

Končni proračun za leto 2006: 6,9 (6,3) milijona EUR (100 % subvencija Skupnosti) Število zaposlenih 31. decembra 2006: 44 (38) delovnih mest v kadrovskem načrtu Število zasedenih delovnih mest: 38 (35) 8 (15) drugih uslužbencev Skupno število zaposlenih: 46 (50) Ti opravljajo naslednje naloge: — operativne: 24 (22) — upravne: 22 (28)
Proizvodi in storitve, zagotovljeni v proračunskem letu 2006

Viri, ki so bili Agenciji na voljo v letu 2006

Pristojnosti Agencije, kot so opredeljene v Uredbi Sveta (ES) št. 1035/97 z dne 2. junija 1997

Zbiranje podatkov Komisija lahko v mejah in pod pogoji, ki jih je določil Svet v skladu z določbami Pogodbe, zbere katere koli podatke in izvede preglede, ki jih zahtevajo dejavnosti, ki so ji bile zaupane. (Člen 284)

Cilji — Posredovati Skupnosti in državam članicam objektivne, zanesljive in na evropski ravni primerljive podatke o pojavih rasizma, ksenofobije in antisemitizma. — Tesno sodelovanje s Svetom Evrope, da se prepreči podvajanje dela in zagotovi dodana vrednost.

Naloge — Preučevanje obsega in razvoja pojavov rasizma in ksenofobije, — zbiranje in analiza informacij, zlasti prek Evropske informacijske mreže za rasizem in ksenofobijo (RAXEN), — izvajanje znanstvenih raziskav, — spodbujanje razširjanja teh informacij na širšem območju, — pripravljanje mnenj za Skupnost in njene države članice, — razvijanje kazalnikov in meril za izboljšanje primerljivosti podatkov, — objava letnega poročila o stanju glede rasizma in ksenofobije.

1. Upravni odbor Sestava Po ena neodvisna oseba, ki jo imenuje vsaka država članica, ena neodvisna oseba, ki jo imenuje Evropski parlament, ena neodvisna oseba, ki jo imenuje Svet Evrope, in predstavnik Komisije. Naloge Sprejetje programa dela in splošnega letnega poročila. Sprejetje končnega proračuna in kadrovskega načrta. Podati mnenje o končnih računovodskih izkazih. 2. Izvršilni odbor Sestava — predsednik upravnega odbora — en predstavnik Sveta Evrope — en predstavnik Komisije — dva druga člana upravnega odbora 3. Direktor Imenuje ga upravni odbor na predlog Komisije. 4. Zunanja revizija Evropsko računsko sodišče. 5. Notranja kontrola Služba Komisije za notranjo revizijo. 6. Organ za razrešnico Parlament na priporočilo Sveta.

Končni proračun: 9,5 milijona EUR (8,3 milijona EUR) skupaj s prispevkom Skupnosti: 100 % (100 %) Število zaposlenih 31. decembra 2006: 37 (37) delovnih mest v kadrovskem načrtu Št. zasedenih delovnih mest: 35 (35) +10 (4) drugih uslužbencev (pomožni uslužbenci, dodeljeni nacionalni izvedenci, lokalni uslužbenci in zaposleni prek agencije za zaposlovanje) Skupno število zaposlenih: 47 (41) Ti opravljajo naslednje naloge: — operativne: 28 (24) — upravne: 15 (13) — razne: 4 (4)
7.

Pri izvrševanju proračuna so bile splošne stopnje izvrševanja pri odobritvah za prevzem obveznosti in pri odobritvah za plačila 95 % oziroma 80 %. Vendar je bila poraba proračunskih sredstev nižja pri administrativnih odhodkih (Naslov II): približno 10 % proračunskih sredstev za to in prejšnje proračunsko leto je bilo razveljavljenih in ena tretjina prevzetih obveznosti za to leto je bila prenesena. To stanje bi moralo Urad spodbuditi k izboljšanju napovedovanja in načrtovanja svojih administrativnih odhodkov, s čimer bi se izognil nepotrebnemu vpoklicu sredstev.
7.

Stopnja porabe pri odobritvah za prevzem obveznosti in za plačila je bila nižja od 80 %. To stanje je posledica nizke stopnje izvrševanja odobritev za prevzem obveznosti in odobritev za plačila (69 % oziroma 32 %) pri odhodkih iz poslovanja. Tudi stopnja razveljavitev sredstev za proračunsko leto 2005 je bila visoka (od 7 % do več kot 30 %, odvisno od naslova odhodkov in narave sredstev). Prav tako so visoke stopnje razveljavitev sredstev, prenesenih iz prejšnjega leta. To stanje bi moralo Agencijo spodbuditi k izboljšanju in pospešitvi nadzora svojega načrtovanja, da tako zagotovi, da sredstva niso po nepotrebnem mobilizirana.
5.

Sodišče je revizijo opravilo v skladu s svojimi usmeritvami in standardi, ki temeljijo na mednarodnih revizijskih standardih in so prilagojeni posebnemu značaju Skupnosti. Revizija je bila načrtovana in opravljena tako, da je bilo mogoče pridobiti razumno zagotovilo o zanesljivosti izkazov ter o zakonitosti in pravilnosti z njimi povezanih transakcij.
1.

Evropska agencija za varnost v letalstvu (v nadaljnjem besedilu „Agencija“) je bila ustanovljena z Uredbo (ES) št. 1592/2002 Evropskega parlamenta in Sveta z dne 15. julija 2002 (1). Proračunsko leto 2004 je bilo drugo leto, v katerem je Agencija dejansko izvajala svoje operativne naloge. Naloge Agencije so ohranjanje visoke stopnje varnosti civilnega letalstva, zagotavljanje ustreznega delovanja in razvoja varnosti civilnega letalstva, določitev certifikacijskih zahtev ter zagotavljanje certificiranja letalskih proizvodov. V tabeli 1 so povzete pristojnosti in dejavnosti Agencije in sicer na podlagi podatkov, ki jih je posredovala.
Skupnost in države članice si (…) prizadevajo za naslednje cilje (…) izboljšanje življenjskih razmer in delovnih pogojev, tako da se ob ohranjanju izboljšav omogoči njihova uskladitev (…). Z namenom doseči cilje iz člena 136 Skupnost podpira in dopolnjuje dejavnosti držav članic na naslednjih področjih: (a) izboljšanje zlasti delovnega okolja za varovanje zdravja in varnosti delavcev; (b) delovni pogoji; (…) (Odlomki iz členov 136 in 137 Pogodbe)

Organom Skupnosti, državam članicam in tistim, ki jih to področje zadeva, zagotoviti uporabne informacije s področja varnosti in zdravja pri delu, da bi spodbudila izboljšave, zlasti delovnega okolja, v zvezi z varovanjem zdravja in varnosti delavcev

— Zbiranje in razširjanje informacij o prednostnih nalogah držav članic in Skupnosti ter o raziskavah — Spodbujanje sodelovanja in izmenjave informacij, vključno z informacijami o programih usposabljanja — Organom Skupnosti in državam članicam zagotavljati informacije, ki jih potrebujejo za oblikovanje in izvajanje politik, zlasti v zvezi z vplivom na mala in srednje velika podjetja — Zbirati informacije pri tretjih državah in mednarodnih organizacijah, ter jim hkrati tudi dajati na voljo razpoložljive informacije — Zagotavljanje informacij o preventivnih dejavnostih — Sodelovanje pri pripravi prihodnjih akcijskih programov Skupnosti — Vzpostavitev mreže, ki vključuje nacionalne kontaktne točke in tematske centre

Sestava — Po en predstavnik vsake države članice — Po en predstavnik organizacije delodajalcev iz vsake države članice — Po en predstavnik organizacije delojemalcev iz vsake države članice — Trije predstavniki Komisije Naloga — Upravni odbor sprejme delovni program Agencije in splošno letno poročilo 2. Direktor — Imenuje ga upravni odbor na predlog Komisije 3. Odbori Glede delovnega programa je obvezno posvetovanje s Komisijo in Svetovalnim odborom za varnost, higieno in varovanje zdravja pri delu 4. Zunanja revizija Evropsko računsko sodišče 5. Organ za razrešnico Parlament na predlog Sveta

14,6 milijona EUR (13,2 milijona EUR), od tega: — Subvencija Skupnosti, GD za zaposlovanje: 91,58 % (98,41 %) — Subvencija Skupnosti, GD za širitev: 7,19 % (0 %) — Drugi prihodki: 1,23 % (1,59 %) Število zaposlenih 31. decembra 2003: 33 (31) delovnih mest v kadrovskem načrtu, od tega zasedenih: 29 (29) 25 (21) drugih delovnih mest (pomožni uslužbenci, dodeljeni nacionalni strokovnjaki, lokalni uslužbenci, začasni uslužbenci) Skupno število uslužbencev: 54 (50) ki izvajajo: operativne naloge: 34 (32) upravne naloge: 12 (9) razne naloge: 8 (9)
Sredstva, ki so na voljo Fundaciji (podatki za leto 2002)

Skupnost v okviru svojih pristojnosti izvaja ukrepe, ki se nanašajo na gospodarsko, finančno in tehnično sodelovanje s tretjimi državami. Takšni ukrepi dopolnjujejo ukrepe, ki jih izvajajo države članice in so skladni z razvojno politiko Skupnosti. (Člen 181 A)

Cilji — Prispevati k zagotavljanju pomoči za usposabljanje državam srednje in vzhodne Evrope ter Mongolije, nekaterim državam na Balkanu in ozemljem, upravičenim do sodelovanja v programih MEDA — Spodbujati usklajevanje pomoči, zagotovljene državam upravičenkam

Naloge — Pomoč pri opredelitvi potreb in prednostnih nalog na področju usposabljanja — Zagotavljanje informacij o pobudah in prihodnjih potrebah — Financiranje poskusnih projektov — Izvrševanje programov Komisije v državah upravičenkah

Upravni odbor — En predstavnik vsake države članice; — Dva predstavnika Komisije. Direktor — Imenuje ga upravni odbor na predlog Komisije Svetovalni forum — Imenuje ga upravni odbor — Dva strokovnjaka iz vsake država članice — Dva strokovnjaka iz vsake države upravičenke — Dva strokovnjaka, ki ju imenujejo socialni partnerji na evropski ravni Zunanji finančni nadzor Evropsko računsko sodišče Razrešnica Evropski parlament na priporočilo Sveta EU.

Proračun: 17,2 milijona EUR (16,8 milijona EUR), ki ga v celoti financira Komisija. Število zaposlenih dne 31. decembra 2003: — 104 (130) delovnih mest v kadrovskem načrtu, od tega 99 (94) zasedenih, — 31 (35) drugih uslužbencev (pomožni uslužbenci, dodeljeni nacionalni izvedenci, agencijski uslužbenci). Skupno število zaposlenih: 130 (129), ki opravljajo: — operativne naloge: 80 (78) — upravne naloge: 35 (33) — razne naloge: 15 (18).
5.

Člena 18a in 18g predloga določata ureditve, na podlagi katerih bo Komisija oblikovala in analizirala bazo podatkov, prejetih od javnih ali zasebnih ponudnikov storitev, ki so dejavni v mednarodni dobavni verigi, ter te podatke delila z organi držav članic. Člena 18a(6) in 18g(3) omejujeta dostop do te podatkovne baze na nekatere službe Komisije in nacionalne organe, prenos podatkov drugim institucijam pa pogojujeta s posebnimi pogoji. Vendar te določbe sekundarne zakonodaje ne morejo omejiti revizijskih pristojnosti Sodišča, ki so določene v primarni zakonodaji, tj. členu 287(3) PDEU. Čeprav se v spremenjeni Uredbi (ES) št. 515/97 na revizijska pooblastila Sodišča strogo gledano ni treba sklicevati, pa bi bilo v zadevnih členih koristno navesti, da te določbe „ne posegajo v pravico Evropskega računskega sodišča do dostopa do dokumentacije in informacij v skladu s členom 287(3) PDEU“. Tako bi se zagotovilo, da bi se vsi deležniki, ki so udeleženi pri izvajanju uredbe, zavedali revizijskih pooblastil Sodišča ter tega, da jih ni mogoče omejiti s posebnimi pogoji. Iz istega razloga bi bil koristen sklic na Evropsko računsko sodišče v zvezi z dostopom do carinskega informacijskega sistema v členu 29.
1.

Komisija predlaga 5-odstotno zmanjšanje števila zaposlenih v vseh institucijah in agencijah Evropske unije od leta 2013 do leta 2018. Zaradi obvladovanja učinka tega zmanjšanja in obravnave drugih kadrovskih zadev predlaga več sprememb kadrovskih predpisov, in sicer: — podaljšanje delovnega časa na najmanj 40 ur tedensko, — zvišanje starosti za redno upokojitev s 63 na 65 let in starosti za predčasno upokojitev s 55 na 58 let, — pregled postopkov za letno prilagoditev osebnih prejemkov in pokojnin ter letno prilagoditev stopnje prispevkov za pokojnino, — spremembo zdajšnje posebne dajatve v solidarnostno dajatev v višini 6 %, — preoblikovanje kariere funkcionalne skupine strokovno-tehničnih uslužbencev z uvedbo nove funkcionalne skupine za tajnike in referente (AST/SC), ter — nekaj drugih sprememb v zvezi z organizacijo in upravljanjem zaposlenih.
6.

Sodišče želi opozoriti na svoje Mnenje št. 12/2002, v katerem je predlagalo, da bi moral biti zakonodajalec inovativen in sprejeti enotno finančno uredbo, ki bi veljala za vse sedanje in prihodnje Evropske razvojne sklade in ki bi se podobno kot splošna finančna uredba spreminjala, kadar bi bilo čutiti potrebo po tem. Te vrste ukrep bi zagotovil kontinuiran pristop brez tveganja prekinitve izvrševanja Evropskih razvojnih skladov, poleg tega pa bi pomembno poenostavil upravljanje. Sodišče je zakonodajalca pozvalo tudi k pripravi jasne in enostavne zakonodaje, ki bi bila usmerjena na bistvene in potrebne določbe za izvrševanje Evropskih razvojnih skladov.
2.

Sodišče meni, da bo zaradi uvedenih sprememb na splošno prišlo do izboljšanega okolja skupne finančne kontrole. Kljub temu so potrebna dodatna pojasnila, še vedno pa so prisotne nekatere neskladnosti in nedoslednosti, zlasti kar zadeva: — izjeme pri proračunskih načelih, — novo načelo uspešne in učinkovite notranje kontrole, — metode izvrševanja proračuna in njihovo skladnost z določbami finančne uredbe, — odgovornost finančnih udeležencev – odredbodajalca, računovodje – in Komisije, — izjeme in pogoje, ki se uporabljajo pri sklepanju naročil, ki jih oddajo institucije Skupnosti v lastnem imenu, — nekatere določbe o donacijah za dejavnosti sporočanja, večkratnih donacijah in obnovi donacij za materialne stroške, — določbe, predlagane v okviru zunanjih ukrepov, o zneskih za izplačilo iz blagajniške knjige predplačil za krizno upravljanje in humanitarno pomoč ter roke za naročila in plačila, — vsebino poročila o upravljanju proračuna in finančnem poslovodenju, — časovni razpored predstavitve in revizije računovodskih izkazov Skupnosti. Te alineje so pojasnjene v naslednjih odstavkih.
3.

Iz preambule je razvidno, da je namen predloga spremeniti Uredbo na petih glavnih področjih, ne da bi bile na kakršen koli način postavljene pod vprašaj pristojnosti in odgovornosti držav članic ter ob upoštevanju načel subsidiarnosti in sorazmernosti. Ta področja so: (a) pri primerih, kjer je treba aktivno ukrepati, bi urad na podlagi svojih prednostnih nalog sam odločil, ali bo uvedel preiskavo (uveljavitev načela odločanja po lastni presoji pri uvajanju preiskav); (b) pri notranjih preiskavah (upravne preiskave v institucijah, organih, uradih in agencijah) bi moral urad obvestiti institucije ali organe, znotraj katerih potekajo preiskave ali kjer bodo morda potrebni upravni ukrepi za zaščito interesov Unije; (c) pri notranjih preiskavah in v primerih goljufije v zvezi z naročili, financiranimi s sredstvi Skupnosti (z neposrednimi odhodki se ukvarjajo zunanje preiskave), bi bilo uradu omogočeno izvajaje inšpekcij v prostorih gospodarskih subjektov v državah članicah v skladu s postopki, določenimi v Uredbi Sveta (Euratom, ES) št. 2185/96. Prav tako bi moral imeti pri izvajanju zunanjih preiskav neoviran dostop do podatkov, ki jih hranijo institucije in organi Skupnosti; (d) zaradi poštenosti in pravne varnosti bi bilo treba tako pri notranjih kot zunanjih preiskavah pojasniti postopkovna jamstva v zvezi s pravicami posameznikov; (e) vlogo nadzornega odbora bi bilo treba tako pri zunanjih kot notranjih preiskavah razširiti, tako da bi zajemala tudi spremljanje trajanja preiskav in zaščito posameznikov. Zaradi tega je predlagano, da se odbor poveča za dva člana. Komisija prav tako predlaga, da bi bil en član odbora odgovoren za pripravo dela na področju spoštovanja temeljnih pravic s strani urada.
8.5

COSAC priznava pomen podjetništva za gospodarstvo EU, zlasti v malih in srednjih podjetjih, saj je vir gospodarske rasti in ustvarjanja delovnih mest. Zato podpira spodbujanje politik, ki omogočajo ustanovitev podjetij, zlasti na področju novih in vrhunskih tehnologij, mladim podjetnikom pa dostop do finančnih sredstev in podpornih storitev, ter odločno podpira razvoj podjetniškega izobraževanja in kulture (tj. prek pripravništva, programov izmenjave, informacijskih in podpornih storitev), da se omogoči učinkovita vključitev mladih na trg dela.
1.

sklene, da se drugi alinei odstavka 1 člena 156 Poslovnika doda naslednja razlaga: "Predlogi sprememb so lahko podpisani elektronsko v okviru pilotnega projekta, ki vključuje omejeno število parlamentarnih odborov, pod pogojem, na eni strani, da so odbori, ki sodelujejo v projektu, podali soglasje, in, na drugi strani, da so bili sprejeti primerni ukrepi za zagotavljanje pristnosti podpisov."